انور سجاد

ڈاکٹر انور سجاد (27 مئی، 1935ء  6 جون 2019ء) پاکستان کے مشہور اردو افسانہ نگار، ناول نگار، اداکار اور ڈراما نویس تھے جو اپنے افسانوں میں علامت نگاری کی وجہ سے مشہور و معروف تھے۔
انور سجاد ویسے تو ایم بی بی ایس ڈاکٹر تھے۔ وہ رقص بھی کرتے تھے، مصور بھی تھے اور اداکار، مترجم، براڈ کاسٹر، ڈراما نگار بھی

 حالات زندگی 
ڈاکٹر انور سجاد 27 مئی 1935ء کو چونا منڈی (لاہور) ، موجودہ پاکستان میں ڈاکٹر دلاور علی کے گھر پیدا ہوئے، ۔ ان کا اصل نام سیّد محمد سجاد انور علی بخاری تھا۔ڈاکٹر انور سجاد، سوانح و تصانیف ویب، پاکستان انھوں نے کنگ ایڈورڈ میڈیکل کالج لاہور سے ایم بی بی ایس کیا۔ پھر ڈی ٹی ایم اینڈ ایچ کا امتحان لندن سے پاس کیا۔
وطن واپسی پر طب کا پیشہ اختیار کیا۔1965 میں پاکستان ٹیلی ویژن کے لیے ڈرامے بھی لکھے اور ان مین بطور ادا کار حصہ بھی لیا اداکاروں اور فنکاروں کے حقوق و مفادات کے لیے 1970ء میں آرٹسٹ ایکٹویٹی کی بنیاد رکھی، 1970ء میں حلقہ ارباب ذوق لاہور کے سیکرٹری منتخب ہوئے۔برلن میں 1973ء میں ڈرامے اور موسیقی کا جو میلہ منعقد ہوا تھا۔ اس میں پاکستان وفد میں رکن کی حیثیت سے شرکت کی،
لاہور آرٹس کونسل کے چیئرمین بھی رہے، کچھ عرصہ کراچی میں بھی قیام کیا، عارضہ سانس و فالج میں مبتلا رہے،

 ادبی خدمات 
انور سجاد کی شخصیت پہلو دار ہے۔ وہ پیشے کے اعتبار سے میڈیکل ڈاکٹر ہیں۔ نظریاتی وابستگی انھیں سیاست تک لے آئی۔ اسٹیج، ٹیلی وژن کی قوتِ اظہار سے واقف ہیں چنانچہ ڈراما نویس بھی ہیں اور کامیاب اداکار بھی۔ ایک طاقتور برش پر انگلیاں جمانے کا فن جانتے ہیں اور جدید افسانے کا ایک معتبر نام ہیں۔ وہ اپنی شخصیت اور روحِ عصر کے اظہار کے لیے تمام شعبوں میں یکساں مہارت رکھتے ہیں۔ ان کی شخصیت کے یہ تمام پہلو ان کی افسانہ نگاری میں کسی نہ کسی طرح ظاہر ہوئے ہیں۔ وہ اشیاء کو باطنی ویژن سے دیکھتے ہیں جس کی مثالیں ان کے افسانوں میں ملتی ہیں۔ص 296، اردو افسانہ: فنی و تکنیکی مطالعہ، ڈاکٹر نکہت ریحانہ خان، ایجوکیشنل پبلشنگ ہاؤس، دہلی، طبع اول نومبر 1986ء اپنے افسانوں میں انھوں نے حقیقت کو Fantasy کے روپ میں بیان کرنے کے لیے نئی نئی تکنیک استعمال کی ہیں۔ استعارے اور علامتوں کی بھرمار سے انھوں نے Inside out کی طرف سفر کیا اور مشاہدے باطن کی دھندلی پر چھائیوں سے عصری حقیقت بیان کی ہے۔ سیاسی اور معاشی ناہمواری ان کے موضوع خاص ہیں۔ ڈاکٹر انور سجاد کا پہلا ناولٹ رگ سنگ 1955ء میں شائع ہوا۔ دیگر کتابوں میں استعارے  1970ء، آج، پہلی کہانیاں ، چوراہا، خوشیوں کا باغ اور دیگر شامل ہیں۔
 تصانیف 
 رگ سنگ(ناولٹ /1955)
 استعارے
 آج
 پہلی کہانیاں
 چوراہا
 زرد کونپل
 خوشیوں کا باغ
 نگار خانہ(ٹیلی کہانیاں)
 صبا اور سمندر
 جنم روپ(ناول)
 نیلی نوٹ بُک
 رسی کی زنجیر
 رات کا پچھلا پہر
 رات کے مسافر
 تلاش وجود
 سورج کو ذرا دیکھ
 مجموعہ ڈاکٹر انور سجاد
 وفات 
ڈاکٹر انور سجاد کا انتقال 84 سال کی عمر میں طویل علالت کے بعد 6 جون 2019ء کو لاہور میں ہوا۔

 اعزازات 
ڈاکٹر انور سجاد کو 1989ء میں حکومت پاکستان کی طرف سے صدارتی تمغا برائے حسن کارکردگی سے نوازا گیا۔

 ناقدین کی رائے 
ممتاز نقاد شمس الرحمٰن فاروقی، ڈاکٹر انور سجاد کے فن کے بارے میں کہتے ہیں :

ممتاز شاعر و افسانہ نگار احمد ندیم قاسمی، ڈاکٹر انور سجاد کی تکنیک اور اسلوب کے بارے میں کہتے ہیں :

 حوالہ جات 

زمرہ:1935ء کی پیدائشیں
زمرہ:اردو افسانہ نگار
زمرہ:اردو ناول نگار
زمرہ:اردو ڈراما نگار
زمرہ:پاکستانی افسانہ نگار
زمرہ:پاکستانی ایم بی بی ایس ڈاکٹر
زمرہ:پاکستانی اطباء
زمرہ:پاکستانی مترجمین
زمرہ:پاکستانی ٹیلی ویژن مصنفین
زمرہ:پاکستانی ڈراما نگار اور ڈراما نویس
زمرہ:کنگ ایڈورڈ میڈیکل یونیورسٹی کے فضلا
زمرہ:لاہور کے مصنفین
زمرہ:تمغائے حسن کارکردگی وصول کنندگان
زمرہ:پنجابی شخصیات
زمرہ:صوبہ پنجاب (برطانوی ہند) کی شخصیات